Den ydre mur indeslutter et område på 820.000 m², der udover området med det egentlige tempel oprindelig var bebygget med en by og nord for templet, det kongelige palads. Som alle sekulære bygninger i Angkor var disse bygninger opført af ikke-langtidsholdbare materialer og ikke sten, så bortset fra konturerne af nogle af vejene er der ikke noget tilbage af dem,<ref name=Freeman50>Freeman og Jacques s. 50.</ref> og det meste af arealet er nu dækket af skov. En 350&nbsp;m lang adgangsvej med [[Arkitektur i Angkor#Naga|nagarækværk]] og seks sæt trapper, der leder ned til byen på hver side, forbinder den vestlige gopura til det egentlige tempel. Hver side har ligeledes et [[Arkitektur i Angkor#Bibliotek|bibliotek]] med indgange i hvert verdenshjørne foran det tredje sæt trapper regnet fra indgangen og en dam mellem biblioteket og selve templet. Dammene og korsterrassen, der vogtes af løver, og som forbinder adgangsvejen med den centrale struktur, er senere tilføjelser.<ref name=Freeman50/>
Historie